《智伯头饮器歌》
宋代·唐肃

饮伯头，些伯鬼，伯死宁知头作器。
玉盘酒滴猩猩红，血波倒浸泥丸宫。
雷吼无声电睛坠，伏犀骨断漆花腻。
老龙一吸银海涩，饮阑掷杯怒发立，英魂夜半不敢泣。
君不见君漆头，臣漆身，恨君蓝台争谏臣。

作者简介：杭州钱塘人，字叔元。真宗咸平元年进士。为泰州司理参军，平反冤狱有声，就辟观察推官。迁秘书省著作佐郎，拜监察御史。累迁工部郎中、知洪州，改江南东路转运使，擢三司度支副使，官终知审刑院。